CELEX: 32012R0603
Language: da
Date: 2012-04-30 00:00:00
Title: Kommissionens delegerede forordning (EU) nr. 603/2012 af 30. april 2012 om ændring af Europa-Parlamentets og Rådets forordning (EU) nr. 1236/2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav

7.7.2012   
            
            
               DA
            
            
               Den Europæiske Unions Tidende
            
            
               L 177/9
            
         KOMMISSIONENS DELEGEREDE FORORDNING (EU) Nr. 603/2012
   af 30. april 2012
   om ændring af Europa-Parlamentets og Rådets forordning (EU) nr. 1236/2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1236/2010 af 15. december 2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav, og om ophævelse af Rådets forordning (EF) nr. 2791/1999 (1), særlig artikel 51, litra d), og
   ud fra følgende betragtninger:
   
               (1)
            
            
               Ved forordning (EU) nr. 1236/2010 indarbejdes i EU-retten bestemmelserne i kontrol- og håndhævelsesordningen (herefter »ordningen«), der er fastlagt ved en henstilling vedtaget af Kommissionen for Fiskeriet i det Nordøstlige Atlanterhav (NEAFC) på sit årsmøde den 15. november 2006, og efterfølgende ændret ved flere henstillinger på årsmøderne i november 2007, 2008 og 2009.
            
         
               (2)
            
            
               På årsmødet i november 2011 vedtog NEAFC henstilling 9:2012 om ændring af artikel 14 i ordningen om indgivelse af rapporter og meddelelser til NEAFC's sekretariat.
            
         
               (3)
            
            
               I henhold til artikel 12 og 15 i konventionen om det fremtidige multilaterale samarbejde vedrørende fiskeriet i det nordøstlige Atlanterhav, som blev godkendt ved Rådets afgørelse 81/608/EØF (2), trådte denne henstilling i kraft den 3. februar 2012 —
            
         VEDTAGET DENNE FORORDNING:
   Artikel 1
   I artikel 12 i forordning (EU) nr. 1236/2010 indsættes efter stk. 1 følgende som stk. 1a:
   
      »1a.   De rapporter, der nævnes i artikel 9, kan annulleres ved hjælp af en annulleringsrapport.
      Hvis en rapport skal korrigeres, annulleres den ved hjælp af en annulleringsrapport. En ny, korrigeret rapport sendes efter annulleringsrapporten og inden for de frister, der er fastsat i artikel 9.
      Hvis flagmedlemsstatens fiskeriovervågningscenter accepterer annulleringen af en rapport, meddeler den dette til NEAFC's sekretariat.«
   
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. april 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 348 af 31.12.2010, s. 17.
   
      (2)  EFT L 227 af 12.8.1981, s. 21.